40 ദിവസത്തെ കാന്സര് ചികിത്സ, തിരിച്ചെത്തിയ വളര്ത്തമ്മയെ ഉമ്മകൊണ്ട് മൂടി നായ്ക്കുട്ടി വിഡിയോ വൈറല് വളര്ത്തുമൃഗങ്ങളും മനുഷ്യരും തമ്മിലുള്ള സ്നേഹം വാക്കുകള് കൊണ്ട് വിവരിക്കാവുന്നതിലും അപ്പുറമാണ്. ഇത്തരത്തിലൊരു രംഗമാണ് ഇപ്പോള് സോഷ്യല് മീഡിയയില് വൈറലാകുന്നതും. കണ്ടിരിക്കുമ്ബോള് ഒരു നായ്ക്കുട്ടിയെ സ്വന്തമാക്കാന് ആരും കൊതിച്ചുപോകുന്ന വിഡിയോ. കാന്സര് ചികിത്സയ്ക്കായി 40 ദിവസത്തോളം മാറിനിന്നശേഷം മടങ്ങിയെത്തിയപ്പോഴാണ് മരിയ തന്റെ വളര്ത്തുനായയെ കയ്യിലെടുത്തത്. വീല്ച്ചെയറില് ഇരിക്കുന്ന മരിയയെയാണ് വിഡിയോ തുടങ്ങുമ്ബോള് കാണുക. പിന്നീട് മരിയയുടെ കയ്യിലേക്ക് നായ്ക്കുട്ടിയെ നല്ക്കുന്നു. മരിയയെ ഉമ്മകള് കൊണ്ട് മൂടുകയായിരുന്നു നായ. ഇന്നലെ പങ്കുവച്ച ഈ വിഡിയോ ഇതിനോടകം തന്നെ അരലക്ഷത്തിലധികം പേര് കണ്ടുകഴിഞ്ഞു. ഒരുപാട് സ്നേഹം, മരിയ കാന്സറിനെ തോല്പ്പിക്കും, എത്ര മനോഹരമായ റിയൂണിയന് എന്നിങ്ങനെപോകുന്നു വിഡിയോയ്ക്ക് ലഭിച്ച കമന്റുകള്.